ai4bharat/Pralekha huggingface dataset:
சுற்றுலா அமைச்சகம்
நாட்டில் உள்ள 17 இடங்கள் தனிச் சிறப்பு வாய்ந்த சுற்றுலாத் தலங்களாக மேம்படுத்தப்படும்: திரு.கே.ஜே. அல்ஃபோன்ஸ்
2018-19 பட்ஜெட்டில் அறிவிக்கப்பட்டபடி, நாட்டின் 12 தொகுப்புகளில் அடங்கிய 17 இடங்கள், தனிச் சிறப்பு வாய்ந்த சுற்றுலாத் தலங்களாக மேம்படுத்தும் திட்டத்தின்கீழ் அடையாளம் காணப்பட்டுள்ளன. அந்த 17 இடங்கள் வருமாறு: உத்தரபிரதேசம்-தாஜ்மஹால் & ஃபதேபூர் சிக்ரி; மஹாராஷ்ட்ரா-அஜந்தா & எல்லோரா; தில்லி-ஹுமாயூன் நினைவிடம், செங்கோட்டை & குதுப்மினார்; கோவா-கோல்வா கடற்கரை; ராஜஸ்தான்-அஜ்மீர் கோட்டை; குஜராத்-சோம்நாத் & தோலாவிரா; மத்தியபிரதேசம்-கஜுரஹோ; கர்நாடகா-ஹம்பி; தமிழ்நாடு-மாமல்லபுரம்; அஸ்ஸாம்-காஸிரங்கா; கேரளா-குமரகம்; பீகார்-மஹாபோதி.
இந்த தலங்கள் அனைத்திலும் மத்திய சுற்றலாத் துறையே, இந்த இடங்களுக்குச் செல்வதற்கான போக்குவரத்து வசதிகள், சுற்றுலாத் தலங்களில் சுற்றுலாப் பயணிகளுக்கு கூடுதல் வசதிகள், திறன் மேம்பாடு, உள்ளுர் மக்களையும் சுற்றுலாப் பணிகளில் ஈடுபடுத்துதல், தனியார் முதலீடுகள் மூலம் ஊக்குவிப்பு & விளம்பரத் தூதர்களை ஏற்பாடு செய்தல் போன்ற பணிகளை முழுமையாக மேற்கொள்ளும்.
மாநிலங்களவையில் இன்று  கேள்வி ஒன்றுக்கு எழுத்து மூலம் பதிலளித்த மத்திய சுற்றுலாத் துறை இணையமைச்சர்  திரு. கே.ஜே. அல்ஃபோன்ஸ் இத்தகவலை தெரிவித்துள்ளார்.
----
(Visitor Counter : 171
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.07 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 183.07 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.68 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808956
எரிசக்தி அமைச்சகம்
நேதாஜி சுபாஷ் சந்திர போசின் 125-வது பிறந்த நாளை என்டிபிசி கொண்டாடியது
இந்தியா 75 ஆண்டு சுதந்திரத்தை விடுதலையின் அமிர்தப் பெருவிழாவாகக் கொண்டாடி வருகிறது. இந்த வகையில், தேசிய அனல் மின் கழகத்தின் தாத்ரி நிலையத்தில் ஒரு வாரகால குடியரசு தின விழாவின் ஒரு பகுதியாக நேதாஜி சுபாஷ் சந்திர போசின் 125-வது பிறந்த நாளை நேற்று கொண்டாடியது.
என்டிபிசி நாடு முழுவதும் உள்ள தனது அனைத்து அலுவலகங்களிலும், நேதாஜி பிறந்த நாளை சிறப்பாக கொண்டாடியது. சில விளையாட்டு வளாகங்கள், பூங்காக்களுக்கு நேதாஜியின் பெயர் சூட்டப்பட்டது.
நேதாஜி பிறந்தநாளைக் கொண்டாடும் விதத்தில், கட்டுரை, ஓவியம், வண்ணம் தீட்டுதல், வினாடி வினா போன்ற ஆன்லைன் போட்டிகள் கோவிட் கட்டுப்பாடுகளைப் பின்பற்றி நடத்தப்பட்டது. விடுதலைப் போராட்டத்தில் நேதாஜி சுபாசின் பங்களிப்பு என்ற தலைப்பில் இந்தப் போட்டிகள் நடைபெற்றன.
மேலும் கூடுதல் விவரத்திற்கு ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1792198
-----
(Visitor Counter : 148
இளைஞர் நலன் மற்றும் விளையாட்டு அமைச்சகம்
ஊக்கமருந்து இல்லாத விளையாட்டுக் கலாச்சாரத்திற்கு விளையாட்டுக்கள் துறை அமைச்சர் திரு கிரண் ரிஜிஜும், திரைப்பட நடிகர் சுனைல் ஷெட்டியும் அழைப்பு
ஊக்கமருந்து இல்லாத தூய்மையான விளையாட்டுக் கலாச்சாரத்திற்கு அழைப்பு விடுத்துள்ள இளைஞர் நலன் மற்றும் விளையாட்டுக்கள் துறை இணை அமைச்சர்  திரு கிரண் ரிஜிஜும், திரைப்பட நடிகர் சுனைல் ஷெட்டியும் கேலோ இந்தியா வீர்ர்கள் தடை செய்யப்பட்ட பொருட்களிலிருந்து விலகியிருக்க வேண்டும் என்றும் வலியுறுத்தியுள்ளனர்.
ஊக்கமருந்தின் அபாயம் குறித்து இளைஞர்களுக்கு விழிப்புணர்வை ஏற்படுத்த குவஹாத்தியில் இன்று  நடைபெற்ற பயிலரங்கில் உரையாற்றிய தேசிய ஊக்கமருந்து எதிர்ப்பு முகமையின் தூதரான சுனைல் ஷெட்டி, ஒரு குழந்தையின் வாழ்வில் விளையாட்டுகள் எவ்வளவு முக்கியமானது என்பதைத் தமது சொந்த வாழ்க்கை அனுபவத்தோடு பகிர்ந்து கொண்டார். “உங்கள் வாழ்க்கையில், பல தவறுகளை நீங்கள் செய்யக்கூடும், ஆனால் தவறான எதையும் உண்ணாமல் இருப்பதை நீங்கள் உறுதி செய்ய வேண்டும். எனது வாழ்க்கையில் சாதித்திருப்பவை எதுவானாலும் அதற்கு முழுமையான காரணம் விளையாட்டுக்கள்” என்று அவர் கூறினார்.
கால்பந்து போட்டிக்குப் பின் பார்வையாளர்களை மகிழ்விப்பதற்காக அமைச்சரும், நடிகரும் பந்தினை உதைத்து விளையாடியதோடு தங்கள் கருத்தையும் பகிர்ந்து கொண்டனர். தடை செய்யப்பட்ட பொருட்களிலிருந்து விலகியிருக்கும் காலம் வரை, விளையாட்டு வீரர்களுக்கு முழுமையான ஆதரவு அளிக்கப்படும் என்று அமைச்சர் உறுதி கூறினார்.
கேலோ இந்தியா இளைஞர் விளையாட்டுகளின் வெற்றி குறித்து மகிழ்ச்சி தெரிவித்த ஷெட்டி,“ நாளைய நட்சத்திரங்கள் தாங்கள் என உணர்வதற்கான வாய்ப்பை இவ்வளவு இளைஞர்களுக்கு அளித்திருப்பது நம்ம முடியாததாக உள்ளது” என்றார். இளைஞர்கள், ஊக்கப்படுத்தப்பட வேண்டும் என்று குறிப்பிட்ட அவர், இதுதான் நாட்டைப் பிரதிநிதித்துவம் செய்யும் என்பதை உணரவேண்டும் என்றார்.
----
(Visitor Counter : 100
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 190.20 கோடி தடுப்பூசி டோஸ்கள் செலுத்தியுள்ளது..
இந்தியாவில் கொவிட் சிகிச்சை பெறுபவர்களின் எண்ணிக்கை 20,635 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,079 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,57,495 என அதிகரித்துள்ளது.
கடந்த 24 மணி நேரத்தில் 3,451 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.96 சதவீதம் ஆகும்
வாராந்திர பாதிப்பு விகிதம் 0.83 சதவீதம் ஆகும்
இதுவரை மொத்தம் 84.06 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,60,613 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823585
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நாட்டில் செயல்படுத்தப்பட்டு வரும் நெடுஞ்சாலைத் திட்டங்களின் நிலை
நாட்டில் 61,164 கிலோ மீட்டர் தூரத்திற்கு ரூ.6,45,199 கோடி செலவில் 1837 நெடுஞ்சாலை மேம்பாட்டுத் திட்டங்கள் செயல்படுத்தப்பட்டு வருவதாக சாலைப் போக்குவரத்துத் துறை இணையமைச்சர் திரு. மன்ஷூக் எல்.மண்டவியா மாநிலங்களவையில் இன்று  எழுத்து மூலம் அளித்த பதிலில் தெரிவித்தார்.
தற்போது செயல்படுத்தப்படும் 295 பெரிய திட்டங்கள் 2019 மார்ச் மாத இறுதிக்குள் நிறைவடையும் என்று எதிர்பார்க்கப்படுவதாகவும் அவர் கூறினார்.
(Visitor Counter : 97
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 109.63 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 11,466 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.25 சதவீதம். 2020 மார்ச் மாதத்தில் இருந்து இதுவே அதிகமாகும்.
கடந்த 24 மணி நேரத்தில் 11,961 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,87,047 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.41 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,39,683; கடந்த 264 நாட்களில் இதுவே குறைவானதாகும்
தினசரி பாதிப்பு விகிதம் 0.90 ஆகும். கடந்த 37 நாட்களில் 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.20 கடந்த 47 நாட்களாக 2 சதவீதத்துக்கும் குறைவாக உள்ளது.
இதுவரை மொத்தம் 61.85 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770423
சுற்றுச்சூழல் மற்றும் வனத்துறை அமைச்சகம்
கிளாஸ்கோவில் நடைபெற உள்ள 26-ஆவது பருவநிலை மாற்ற உறுப்பினர்கள் மாநாட்டிற்கு இந்தியா முழு ஆதரவு: மத்திய அமைச்சர் திரு புபேந்தர் யாதவ் உறுதி
பருவநிலை மாற்றத்துக்கான ஐக்கிய நாடுகள் கட்டமைப்பு மாநாடு மற்றும் பாரிஸ் ஒப்பந்தத்தில் இந்தியா எப்போதுமே உறுதிபூண்டிருப்பதாக மத்திய சுற்றுச்சூழல், வனம் மற்றும் பருவநிலை மாற்றத்திற்கான அமைச்சர் திரு புபேந்தர் யாதவ் தெரிவித்துள்ளார். ஐக்கிய நாடுகள் சபையின் 26-ஆவது பருவநிலை மாற்ற உறுப்பினர்கள் மாநாட்டின்  வெற்றி மற்றும் சமமான விளைவுகளுக்காக இந்தியா தொடர்ந்து ஆக்கபூர்வமாக பணியாற்றும் என்றும், வரும் நவம்பர் மாதம் கிளாஸ்கோவில் நடைபெற உள்ள காப் 26 மாநாட்டிற்கு இந்தியா அனைத்து ஆதரவையும் இங்கிலாந்திற்கு வழங்கும் என்றும் அவர் கூறியுள்ளார்.
காப் 26 மாநாட்டின் தலைவர் மாண்புமிகு திரு அலோக் சர்மாவுடன் புதுதில்லியில் இன்று நடைபெற்ற கூட்டத்தில், பருவநிலை மாற்றம், காப் 26, இந்தியா- இங்கிலாந்து இடையேயான 2030-ஆம் ஆண்டிற்கான திட்டம் மற்றும் அதனுடன் சம்பந்தப்பட்ட இதர விஷயங்கள் குறித்து ஆலோசிக்கப்பட்டது.
பருவநிலை மாற்றத்திற்கு எதிராக போராடும் அதே வேளையில், பருவநிலை நீதியிலும் கவனம் செலுத்தும் பிரதமர் திரு நரேந்திர மோடியின் உறுதிப்பாட்டை வலியுறுத்திய அமைச்சர் புபேந்தர் யாதவ், “பருவநிலை நடவடிக்கைகள், தேசிய அளவில் தீர்மானிக்கப்பட வேண்டும் என்று இந்தியா நம்புகிறது. வளர்ந்து வரும் நாடுகளுக்காக பருவநிலை மாற்றத்துக்கான ஐக்கிய நாடுகள் கட்டமைப்பு மாநாடு மற்றும் பாரிஸ் ஒப்பந்தத்தில் வழங்கப்பட்டுள்ள நெகிழ்வுத்தன்மையின் மாறுபாடு மற்றும் செயல்பாடு, முடிவெடுக்கும் தன்மையின் முக்கிய அம்சமாக இருக்க வேண்டும் என்றும் இந்தியா கடுமையாக வலியுறுத்துகிறது”, என்று கூறினார்.
பருவநிலை மாற்றத்தை எதிர்கொள்வதற்காக, தொழில்துறை மாற்றத்திற்கான தலைமைக் குழு, பேரிடர் நெகிழ்வுதன்மை உள்கட்டமைப்பு மீதான கூட்டணி, சர்வதேச சூரிய சக்தி கூட்டணி உள்ளிட்ட சர்வதேச முன்முயற்சிகள் பிரதமர் திரு நரேந்திர மோடி தலைமையின் கீழ் இந்தியாவால் மேற்கொள்ளப்பட்டு வருவதை அமைச்சர் சுட்டிக்காட்டினார்.
இங்கிலாந்து அறிமுகப்படுத்தியுள்ள காப் 26 முயற்சிகளுக்கும், கிளாஸ்கோவில் நடைபெற உள்ள மாநாடு வெற்றி பெறுவதற்கும், மாண்புமிகு திரு அலோக் சர்மா, இந்தியாவின் ஆதரவைக் கோரினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746903
அறிவியல் மற்றும் தொழில்நுட்பத்துறை
மைலேப்பின்  பரிசோதனைக் கருவிகளின் உற்பத்தி அளவு அதிகரிப்பதை உயிரியல் தொழில்நுட்பத் துறை ஆதரிக்கிறது.
புனேவை தளமாகக் கொண்ட மைலேப்  டிஸ்கவரி சொல்யூஷன்ஸ் அதன் கோவிட்-19 நோய்க்குறியியல் கருவியின் உற்பத்தி மற்றும் வளர்ச்சியை, தேசிய உயிரியல் துறையின் பயோஃபார்மா மிஷன்  உயிரியல் தொழில் ஆராய்ச்சி உதவி கவுன்சிலின்  நிதியுதவி கொண்டு மேம்படுத்துகிறது.
மைலேப்  டிஸ்கவரி சொல்யூஷன்ஸின் MD., ஹஸ்முக்ராவல் கூறுகையில், “யாரும் எங்களை நம்பாத போது எங்களுக்கு பக்க பலம் அளித்த உயிரியல் தொழில் ஆராய்ச்சி உதவிக் கவுன்சிலுக்கு நாங்கள் நன்றி கூறக் கடமைப்பட்டுள்ளோம். இந்த நிதியைக் கொண்டு எங்களது உற்பத்தி செயல்முறையை விரைவுபடுத்த முடியும்”
உயிரியல் தொழில்நுட்பத் துறையின்  இன் செயலாளரும், உயிரியல் தொழில் நுட்பத் துறையின் தொழில் ஆராய்ச்சிக் கவுன்சிலின்  தலைவருமான டாக்டர் ரேணுஸ்வரூப் கூறுகையில், “தற்போதைய தொற்றுநோய்க்கு எதிரான எங்கள் போராட்டத்தில், தரமான உள்நாட்டுப் பொருள்களைக் கொண்டு தயாரிக்கப்பட்ட RT-PCR பரிசோதனைக் கருவிகளை நாடு முழுவதும் வழங்கியது, சோதனைத் திறனை மேம்படுத்துவதில் ஒரு முக்கியமான தேவையாக அடையாளம் காணப்பட்டது. ஆகவே, மைலேப்  நோய்க்குறியியல் உற்பத்தியை அளவிடுவது DBT அந்த திசையில் பயணிக்க மிக விரைவாக எடுத்த ஒரு நடவடிக்கையாகும். மைலேப்  உள்ள இந்த உற்பத்தித் திறன் விரைவான, உயர் செயல்திறன் கண்டறிதல் தளத்தை உருவாக்குகிறது, மேலும் சுயசார்பு இந்தியாவைப் பற்றிய நமது மாண்புமிகு பிரதமரின் பார்வையுடன் இணைக்கப்பட்டுள்ளது.”
தற்போது, மைலாப் 2,00,000 RT-PCR மற்றும் 50,000 RNA சோதனைகளின் உற்பத்தித் திறன் கொண்டது. NAT, HIV, HBV, HCV, மற்றும் புதிய கொரோனா வைரஸ் 2019-n COV / SARS-COV-2 ஆகியவற்றைக் கண்டுபிடிப்பதற்காக மத்திய மருந்துகள் தரக் கட்டுப்பாட்டு அமைப்பு  / இந்தியா-உணவு மற்றும் மருந்து நிர்வாகம்  மற்றும் இந்திய மருத்துவ ஆராய்ச்சிக் கவுன்சிலின்  ஒப்புதலை மைலேப்  பெற்றுள்ளது.
இந்த நிறுவனம் சமீபத்தில் ஒரு மூலக்கூறு ஆய்வக இயந்திரமான காம்பாக்ட் XL ஐ அறிமுகப்படுத்தியுள்ளது, இது பல்வேறு வினைப்பொருள்களை உற்பத்தி செய்வதுடன் ஒரே இயந்திரம் பல மூலக்கூறு சோதனைகளைச் செய்ய முடியும். கிராமப்புற இந்தியாவில் மூலக்கூறு கண்டறியும் ஆய்வகங்களை அமைப்பதற்கு இந்த இயந்திரம் இந்தியாவுக்கு உதவும், ஏனெனில் இது மிகப்பெரிய உள்கட்டமைப்புச் செலவுகள், மூலதனச் செலவுகள் மற்றும் இயக்கச் செலவுகளை நீக்குவதுடன் குறைந்த எண்ணிக்கையிலான ஊழியர்களைக் கொண்டு அதிக எண்ணிக்கையிலான சோதனைகளைச் செய்ய முடியும்.
வணிகம் மற்றும் தொழில்துறை அமைச்சகம்
காப்புரிமை பேச்சுவார்த்தை திட்டத்திற்கு மத்திய அமைச்சரவை ஒப்புதல் அளித்துள்ளது
ஆர்வமுள்ள நாடுகள் அல்லது பிராந்தியங்களில் உள்ள பல்வேறு காப்புரிமை அலுவலகங்களுடன், இந்திய காப்புரிமைகள், வடிவமைப்புகள், வர்த்தகச் சின்னங்களின் தலைமைக் கட்டுப்பாட்டு அதிகாரியின் கீழ் உள்ள இந்திய காப்புரிமை அலுவலகம் பேச்சுவார்த்தை நடத்துவதற்கான ஆலோசனைக்குப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
இந்தத் திட்டம் தொடக்கத்தில் ஜப்பான் காப்புரிமை அலுவலகம் – இந்திய காப்புரிமை அலுவலகம் இடையே முன்னோட்ட அடிப்படையில், மூன்றாண்டு காலத்திற்கு நடைமுறைக்கு வரும்.
இந்தத் திட்டம் இந்திய காப்புரிமை அலுவலகத்திற்கு கீழ்க்காணும் பயன்களை அளிக்கும்.
காப்புரிமை விண்ணப்பங்களைப் பைசல் செய்வதற்கான கால அவகாசம் குறையும்
காப்புரிமை விண்ணப்பங்கள் நிலுவையில் இருப்பது குறையும்
காப்புரிமை விண்ணப்பங்களை ஆய்வு செய்வது மற்றும் சோதிப்பதில் தரம் மேம்படும்
குறு, சிறு மற்றும் நடுத்தர தொழில்கள், புதிதாக தொடங்கப்படும் தொழில்கள் உட்பட இந்தியக் கண்டுபிடிப்பாளர்களின் காப்புரிமை விண்ணப்பங்களை ஜப்பானில் ஆய்வு செய்வது துரிதப்படுத்தும்
தொழில் வர்த்தக அமைச்சரின் முடிவுப்படி இந்தத் திட்டத்தின் நோக்கம் எதிர்காலத்தில் விரிவுப்படுத்தப்படும். இதன் அமலாக்கத்திற்குக் காப்புரிமை அலுவலகங்கள் தங்களுக்கான வழிகாட்டு நெறிமுறைகளை தாங்களே வகுத்துக் கொள்ளலாம்.
கலாசாரத்துறை அமைச்சகம்
விடுதலையின் அமிர்தப் பெருவிழாவின் ஒரு பகுதியாக நாளை தேசிய பெண் குழந்தைகள் தினம் குறித்த ‘உமாங்’ என்னும் ரங்கோலி விழாவுக்கு கலாச்சார அமைச்சகம் ஏற்பாடு
இந்தியாவின் 75 ஆண்டு சுதந்திர தினம், அதன் பெருமைமிகு மக்களின் வரலாறு, கலாச்சாரம், சாதனைகளைக் குறிக்கும் வகையிலான, விடுதலையின் அமிர்தப் பெருவிழாவின் ஒரு பகுதியாக நாளை தேசிய பெண் குழந்தைகள் தினம் குறித்த ‘உமாங்’ என்னும் ரங்கோலி அலங்காரம் செய்யும் விழாவுக்கு கலாச்சார அமைச்சகம் ஏற்பாடு செய்துள்ளது. இந்த நாள் ஒவ்வொரு ஆண்டும் தேசிய பெண் குழந்தைகள் தினமாக கொண்டாடப்பட்டு வருகிறது.
இந்த நிகழ்ச்சியில் கலந்து கொள்ளும் குழுக்கள், சாலைகள் மற்றும் சதுக்கங்களில் ஒரு கிலோ மீட்டர் தூரத்துக்கு ரங்கோலி அலங்காரங்களைச் செய்ய வேண்டும். அவற்றுக்கு பெண் விடுதலைப் போராட்ட வீரர்கள் அல்லது நாட்டின் பெண் முன்னோடிகளின் பெயர்களைச் சூட்ட வேண்டும். நாடு முழுவதும் 50-க்கும் மேற்பட்ட இடங்களில் ரங்கோலி அலங்காரங்கள் செய்யப்பட்டு வருகின்றன. இந்த நிகழ்ச்சி மூலம், பெண் குழந்தைகள் தினம், விடுதலையின் அமிர்தப் பெருவிழாவைக் கொண்டாட ஒரு பெரும் வாய்ப்பாக அமையும்.
பாதுகாப்பு அமைச்சகம்
தொடர்ந்து நான்காவது முறையாக 2022-ஆம் ஆண்டு தேசிய விளையாட்டுப் போட்டிகளில் சர்வீசஸ் அணி பதக்கப் பட்டியலில் முதலிடம்
குஜராத்தில் நடைபெற்ற 36-வது தேசிய விளையாட்டுப் போட்டிகள் 2022-ல் சர்வீசஸ் அணி 61 தங்கம், 35 வெள்ளி மற்றும் 32 வெண்கலப் பதக்கங்களை கைப்பற்றி, பதக்கப் பட்டியலில் முதலிடத்தை பெற்றுள்ளது., ஆயுதப் படைகளின் சிறந்த பாரம்பரியத்தை கொண்ட சர்வீசஸ் விளையாட்டு கட்டுப்பாட்டு வாரியத்தின் கீழுள்ள சர்வீசஸ் அணியின் வீரர்கள் தங்களது முழுத்திறமையையும் வெளிப்படுத்தினார்கள். அணியின் ஒட்டுமொத்த சாம்பியன்களுக்கும் ராஜா பாலிந்திர சிங் கோப்பை வழங்கப்பட்டது.
சூரத்தில் உள்ள பண்டிட் தீன்தயாள் உபாத்யாயா உள்விளையாட்டு அரங்கில் நடைபெற்ற நிறைவு விழாவில், குடியரசு துணைத்தலைவர் திரு.ஜெகதீப் தன்கர், வெற்றி கோப்பையை, சர்வீசஸ் விளையாட்டு கட்டுப்பாட்டு வாரியத்தின் தலைவர் ஏர்மார்ஷல் கே.அனந்தராமன் மற்றும் அணியின் செயலாளர் கேப்டன் தினேஷ் சூரி ஆகியோருக்கு வழங்கினார். தேசத்துக்காக சிறப்பாக விளையாடிய சர்வீசஸ் அணி வீரர்களுக்கு ஏர்மார்ஷல் கோப்பையை அர்ப்பணித்தார். அனைத்து விளையாட்டு வீரர்களின் ஒழுக்கம் மற்றும் அர்ப்பணிப்புக்காக இந்த உயரிய பதக்கம் கிடைத்துள்ளதாக அணியின் செயலாளர் கூறினார்.
இந்திய ஒலிம்பிக் சங்கத்தின் உறுப்பினர்களில் ஒன்றான சர்வீசஸ் விளையாட்டு கட்டுப்பாட்டு வாரியம் 1919-ஆம் ஆண்டு நிறுவப்பட்டது. இந்த பெருமை காரணமாகவே மற்ற மாநிலங்கள் மற்றும் யூனியன் பிரதேசங்களுடன் இணைந்து தேசிய விளையாட்டுப் போட்டிகளில் கலந்து கொள்ளும் வாய்ப்பை சர்வீசஸ் விளையாட்டு கட்டுப்பாட்டு வாரியம் பெற்றுள்ளது. தேசிய விளையாட்டு போட்டிகள் மற்றும் உலக அளவிலான ராணுவ விளையாட்டு போட்டிகளில் பங்கேற்பதற்காக, இந்திய ராணுவம், விமானப்படை மற்றும் கப்பற்படை வீரர்கள் கடினமான தேர்வு முறைகளுக்கு உட்படுத்தப்படுகின்றனர்.
சர்வீசஸ் விளையாட்டு கட்டுப்பாட்டு வாரியம் என்பது முப்படை விளையாட்டு வீரர்களின் நட்புறவு மற்றும் சிறந்த நெறிமுறைகளுக்கான எடுத்துக்காட்டுகளில் ஒன்றாக உள்ளது. சர்வீசஸ் விளையாட்டு கட்டுப்பாட்டு வாரியத்தை சேர்ந்த முப்படை வீரர்களும் பல்வேறு ஒலிம்பிக் மற்றும் ஆசிய விளையாட்டுப் போட்டிகளிலும் பங்கேற்று பதக்கங்களையும், விருதுகளையும் வென்றுள்ளனர். சர்வீசஸ் விளையாட்டு கட்டுப்பாட்டு வாரியம் அண்மை காலங்களில் பெற்ற தொடர்ச்சியான வெற்றி என்பது நாட்டில் விளையாட்டுத்துறையை மேம்படுத்துவதற்கு சர்வீசஸ் அணி மேற்கொண்ட முயற்சியின் எடுத்துக்காட்டாக உள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19- சிகிச்சை பெறுபவர்களின் எண்ணிக்கை தொடர்ந்து சரிவு
கொவிட்-19 நோய் தொற்றால் நாட்டில் தற்போது சிகிச்சை பெறுபவர்களின் எண்ணிக்கை தொடர்ந்து குறைந்து வருகிறது. சுமார் 3 மாதங்களுக்குப் பிறகு சிகிச்சை பெற்று வருபவர்களின் எண்ணிக்கை 6 லட்சத்திற்கும் குறைவாக பதிவாகி தொடர்ந்து மூன்றாவது நாளாக சகிச்சை பெறுவோரின் எண்ணிக்கை குறைந்துள்ளது.
தற்போது இந்தியாவில் 5,70,458 பேர் கொரோனா நோய்க்கு சிகிச்சை பெற்று வருகின்றனர். நாட்டில் இந்த நோயால் மொத்தம் பாதிக்கப்பட்டவர்களில் 6.97 சதவீதத்தினர் மட்டுமே தற்போது சிகிச்சை பெற்று வருகின்றனர்.
மாநில அரசின் வியூகத்தின் அடிப்படையில் மாநிலங்கள் மற்றும் யூனியன் பிரதேசங்களில் மேற்கொள்ளப்பட்டுவரும் விரிவான பரிசோதனைகள், உரிய நேரத்தில் நோய் குறித்த கண்காணிப்பு, அரசு மற்றும் தனியார் மருத்துவமனைகளில் தரமான சிகிச்சை வசதிகள் போன்ற பல்வேறு நடவடிக்கைகளின் வாயிலாக நோய் தொற்றின் தாக்கம் குறைந்துள்ளது.
இந்தியாவின் மக்கள் தொகையில் இந்த நோயால் பாதிக்கப்பட்டவர்களின் எண்ணிக்கை 10 லட்சத்தில் 5930 ஆக பதிவாகியுள்ளது. உலக அளவில் பாதிப்பு குறைந்துள்ள நாடுகளுள் இந்தியாவும் ஒன்றாகத் திகழ்கிறது.
இந்த நோயில் இருந்து மொத்தம் 74,91,513 பேர் குணமடைந்து வீடு திரும்பியுள்ளனர். குணமடைந்தோர் மற்றும் சிகிச்சை பெற்று வருவோருக்குமான இடைவெளி 69 லட்சத்தைத் தாண்டியுள்ளது .
கடந்த 24 மணிநேரத்தில் 58,684 பேர் குணமடைந்து வீடு திரும்பியுள்ள நிலையில், 46,963 பேருக்கு புதிதாக நோய் தொற்று இருப்பது கண்டுபிடிக்கப்பட்டுள்ளது. இவர்களில் 77 சதவீதம் பேர் கேரளா, மகாராஷ்டிரா, தமிழ்நாடு உள்ளிட்ட 10 மாநிலங்கள் மற்றும் யூனியன் பிரதேசங்களைச் சேர்ந்தவர்கள். 470 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669254
பெருநிறுவனங்கள் விவகாரங்கள் அமைச்சகம்
கோவிட்-19 நோய்த் தொற்று பாதிப்பால் எழுந்துள்ள சூழலில் கார்ப்பரேட் திவால் நிலை தீர்வு நடைமுறையில் நிவாரணம் அளிப்பதற்கான சி.ஐ.ஆர்.பி. விதிமுறைகளை ஐ.பி.பி.ஐ. திருத்தியுள்ளது
கோவிட்-19 காரணமாக முடக்கநிலை அமலில் இருப்பதால் ஏற்பட்டுள்ள சிரமங்களைக் கருத்தில் கொண்டு, பெரு நிறுவனங்கள் திவால் தீர்வு வழிமுறை -சி.ஐ.ஆர்.பி.  ஒழுங்குமுறைகளை இந்திய திவால் மற்றும் கடன் முறி போர்டு  திருத்தியுள்ளது. கோவிட்-19 பரவலின் தொடர்ச்சியாக மத்திய அரசு அமல் செய்துள்ள முடக்கநிலைக் காலம் இதற்கான வரையறைக்குள் சேர்த்துக் கணக்கிடப்படாது என்ற வகையில் இந்தத் திருத்தம் அமைந்துள்ளது. கார்ப்பரேட் திவால் தீர்வு நடைமுறை தொடர்பாக இந்த நாட்கள் கணக்கில் எடுத்துக் கொள்ளப்படாது. இருந்தபோதிலும் இந்த நடைமுறைகளில் அளிக்கப்பட்டுள்ள ஒட்டுமொத்த காலவரம்புக்கு உட்பட்டதாக இது இருக்கும்.
இந்திய திவால் மற்றும் கடன் முறி போர்டு  விதிகள், 2016  IBBI 2020 மார்ச் 29 ஆம் தேதி திருத்தம் செய்தது.
(Visitor Counter : 164
பிரதமர் அலுவலகம்
ராணி லட்சுமிபாய் பிறந்தநாளில் பிரதமர் அவருக்கு புகழாரம்
ராணி லட்சுமிபாயின் பிறந்தநாளான இன்று, பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார்.
பிரதமர் பகிர்ந்துள்ள டுவிட்டர் பதிவில், “வீரமங்கை ராணி லட்சுமிபாய், முதல் சுதந்திரப் போராட்டத்தில் பெரும் வீரத்துடன் போரிட்டார். இந்தப் பிறந்தநாளில், அவரது துணிவை நினைவு கூர்ந்து, புகழாரம் செலுத்துவோம். அவர் காட்டிய வீரம் நமது நாட்டு மக்களுக்கு என்றும் உத்வேகத்தைத் தரும்” என்று கூறியுள்ளார்.
கப்பல் போக்குவரத்து அமைச்சகம்
மத்திய துறைமுகங்கள், கப்பல் மற்றும் நீர்வழிகள் அமைச்சகம் : புதிய பெயர் பலகை திறப்பு
புதிதாக பெயர் மாற்றப்பட்ட மத்திய துறைமுகங்கள், கப்பல் மற்றும் நீர்வழிகள் அமைச்சகத்தின் புதிய பெயர் பலகையை மத்திய அமைச்சர் திரு.மன்சுக் மாண்டவியா திறந்து வைத்தார்.
மத்திய கப்பல் போக்குவரத்துறை அமைச்சகத்தின் பெயரை மத்திய துறைமுகங்கள், கப்பல் மற்றும் நீர்வழிகள் அமைச்சகம் என்று பிரதமர் திரு.நரேந்திரமோடி மாற்றினார். கடந்த 8-ம் தேதி காணொலிக் காட்சி வாயிலாக நடைபெற்ற ரோ-பாக்ஸ் படகு சேவையின் தொடக்க விழாவின் போது இதற்கான அறிவிப்பை பிரதமர் வெளியிட்டார்.
பிரதமரின் அறிவிப்பை அடுத்து சம்பந்தபட்ட துறையின் சார்பில் அறிவிக்கை வெளியிடப்பட்டது. பின்னர் இந்த அறிவிக்கை கடந்த 10-ம் தேதி மத்திய அரசிதழில் வெளியிடப்பட்டது. இதையடுத்து துறையின் அனைத்து அலுவலகங்களிலும் பெயர் மாற்றம் அமலுக்கு வந்தது. இரண்டு வேலை நாட்களில் இதற்கான பணிகள் முடிக்கப்பட்டன. இந்த நிலையில் புதிதாக எழுதப்பட்ட அமைச்சகத்தின், உலோகத்தால் ஆன பெயர் பலகையை மத்திய துறைமுகங்கள், கப்பல் மற்றும் நீர்வழிகள் அமைச்சர் திரு. திரு.மன்சுக் மாண்டவியா இன்று திறந்து வைத்தார்.
மேலும் விவரங்களுக்கு இந்த செய்தியின் ஆங்கில செய்திக்குறிப்பை காணவும்;
https://pib.gov.in/PressReleasePage.aspx?PRID=1672290
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 68,108 கொவிட் சிகிச்சை பெறுபவர்கள் எண்ணிக்கை 0.16 சதவிதமாக உள்ளது.
குணமடைந்தோர் விகிதம் தற்போது 98.63 சதவீதம்
கடந்த 24 மணி நேரத்தில் 8,148 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,90,845 என அதிகரித்துள்ளது.
கடந்த 24 மணி நேரத்தில் 13,216 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.73 சதவீதம் ஆகும்
வாராந்திர பாதிப்பு விகிதம் 2.47 சதவீதம் ஆகும்
இதுவரை மொத்தம் 85.73 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,84,924 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834942
மனித வள மேம்பாட்டு அமைச்சகம்
மத்திய கல்வி அமைச்சர் திரு தர்மேந்திர பிரதான் சிங்கப்பூர் கல்வி அமைச்சருடன் சந்திப்பு: கல்வி மற்றும் திறன்மேம்பாட்டில் ஒத்துழைப்பை அதிகரிப்பது குறித்து பேச்சுவார்த்தை
மத்திய கல்வி அமைச்சர் திரு தர்மேந்திர பிரதான் தமது மூன்று நாள் சிங்கப்பூர் பயணத்தின் நிறைவு நாளான இன்று  அந்நாட்டு கல்வி அமைச்சர் திரு சான் சுன் சிங்க்-கை சந்தித்து பேசினார். கல்வி மற்றும் திறன்மேம்பாட்டில் ஒத்துழைப்பை அதிகரிப்பது குறித்து இருவரும் விரிவாக ஆலோசனை நடத்தினர்.
பள்ளி நிலையில் இருந்தே தொழில் கல்வி மற்றும் திறன் பயிற்சியை வழங்குவதில் சிங்கப்பூருடன் இணைந்து இந்தியா செயல்பட முடியும் என்று திரு தர்மேந்திர பிரதான் கூறினார். தற்போது இரு நாடுகளுக்கும், கல்வித்துறையில் உள்ள ஒத்துழைப்பை மேலும் விரிவுப்படுத்த இரு அமைச்சர்களும் ஒப்புக்கொண்டனர்.
இந்தியாவில் நடைபெற்ற ஜி20 கல்விப் பணிக்குழுக் கூட்டங்களில் சிங்கப்பூர் அமைச்சர் பங்கேற்றதற்கு திரு தர்மேந்திர பிரதான் நன்றி தெரிவித்தார். இரு நாடுகளும் இயற்கையான நட்பு நாடுகள் என்றும். இருதரப்பு மற்றும் உலகளாவிய வளத்திற்காக இணைந்து செயல்பட இரு நாடுகளும் உறுதிப்பூண்டுள்ளதாக அவர் கூறினார்.
தமது மூன்று நாள் பயணத்தின் போது, சிங்கப்பூர் தொழில் துறை அமைச்சர், சிங்கப்பூர் வெளியுறவு அமைச்சர் உள்ளிட்டோரையும் திரு தர்மேந்திர பிரதான் சந்தித்துப் பேசினார். அந்நாட்டில் உள்ள பல்வேறு உயர் கல்வி நிறுவனங்களுக்கும் அவர் சென்றார். சிங்கப்பூரில் உள்ள இந்திய வம்சாவளியினர் மற்றும் அங்கு பணிபுரியும் ஐஐடி மற்றும் ஐஐஎம்களில் படித்த முன்னாள் மாணவர்களுடனும் திரு தர்மேந்திர பிரதான் கலந்துரையாடினார்.
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தகம்: அக்டோபர் 2020
ஏப்ரல்-அக்டோபர் 2020-21-இல் இந்தியாவின் ஒட்டுமொத்த ஏற்றுமதியின் மதிப்பு  265.09 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது.
கடந்த வருடம் இதே காலத்துடன் ஒப்பிடும் போது 14.53 சதவீதம் என்னும் விகிதத்தில் எதிர்மறை வளர்ச்சியை இது காட்டுகிறது.
ஏப்ரல்-அக்டோபர் 2020-21-இல் ஒட்டுமொத்த இறக்குமதியின் மதிப்பு 248.58 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது.
கடந்த வருடம் இதே காலத்துடன் ஒப்பிடும் போது 31.89 சதவீதம் என்னும் விகிதத்தில் எதிர்மறை வளர்ச்சியை இது காட்டுகிறது.
குறிப்பு: சேவைகள் துறைக்காக இந்திய ரிசர்வ் வங்கியால் வெளியிடப்பட்டுள்ள சமீபத்திய தரவுகள் செப்டம்பர் 2020-க்கு உரியவை ஆகும்.
அக்டோபர் 2020-க்கான தரவுகள் மதிப்பீடுகளே ஆகும். இந்திய ரிசர்வ் வங்கியின் அடுத்தடுத்த வெளியீடுகளை ஆதாரமாகக் கொண்டு அவை திருத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1672676
உள்துறை அமைச்சகம்
நாட்டில் கடந்த ஐந்தாண்டுகளில் இடதுசாரி தீவிரவாதம் தொடர்பான வன்முறைகள் தொடர்ச்சியாகக் குறைவு
இடதுசாரி தீவிரவாதம் தொடர்பான சம்பவங்கள் 2019-ல் 38% குறைந்தது: திரு ஜி. கிஷன் ரெட்டி
தேசியக் கொள்கை மற்றும் செயல்திட்டம் 2015-ஐ அமல்படுத்திய பிறகு கடந்த ஐந்தாண்டுகளில் இடதுசாரி தீவிரவாதம் சம்பந்தப்பட்ட வன்முறைகள் தொடர்ந்து குறைந்து வந்திருப்பதாக மத்திய உள்துறை இணையமைச்சர் திரு ஜி கிஷன் ரெட்டி தெரிவித்துள்ளார். மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் இதை தெரிவித்த அமைச்சர், 2014 ஆண்டை ஒப்பிடுகையில் 2019-ல் இடதுசாரி தீவிரவாதம் சம்பந்தப்பட்ட சம்பவங்கள் 38% குறைந்திருப்பதாக கூறியுள்ளார்.
|
|
ஆண்டு
|
|
சம்பவங்கள்
|
|
2015
|
|
1089
|
|
2016
|
|
1048
|
|
2017
|
|
908
|
|
2018
|
|
833
|
|
2019
|
|
670
|
|
2020 
|
|
123
|
||
|
இடதுசாரி தீவிரவாதத்துக்கு எதிரான நடவடிக்கைகளுக்கு ஆதரவாக பல்வேறு அளவுகளிலான ஆளில்லா விமானங்கள் பயன்படுத்தப்படுவதாக அமைச்சர் தெரிவித்தார். 2009-ல் இடதுசாரி தீவிரவாத வன்முறை சம்பவங்களில் உயிரிழந்த பாதுகாப்புப்படையினர் எண்ணிக்கை 317-ஆக இருந்தது என்றும், 2019-ல் இது 52-ஆக குறைந்தது என்றும் அமைச்சர் கூறினார்.
|
|
|
|
2015
|
|
2016
|
|
2017
|
|
2018
|
|
2019
|
|
2020

|
|
கொல்லப்பட்ட பாதுகாப்புப்படையினர் எண்ணிக்கை
|
|
56
|
|
65
|
|
75
|
|
67
|
|
52
|
|
05
|
|
கொல்லப்பட்ட இடதுசாரி தீவிரவாதிகள் எண்ணிக்கை
|
|
89
|
|
222
|
|
136
|
|
225
|
|
145
|
|
05